بو عالمین غم و اندوهی عالم عالم اولیدی   
نه بو محرم اولیدی نه زینبه غم اولیدی

نه حور اولیدی نه غلمان نه خلد اولیدی نه کوثر   
نه کربلاده حسینون جلالی بر هم اولیدی

حسین الینده علی اصغر المییدی سوسوزدانن   
جزاده شیعه لرون مسکنی جهنم اولیدی

نه شمر اولیدی نه خولی نه تیغ اولیدی نه خنجر   
نه کسماقا الینی ساربان مصمم اولیدی

شکنج زلف علی اکبریله بندیدی لیلا   
قاچان دگلدی نه لازم طناب محکم اولیدی

نه مشگ پاره لنیدی نه قول دوشیدی نه بیدق   
نه زینبون بو مصیبتدن قامتی خم اولیدی

گوروب او پیکری اوچ حصه آغلادی دئدی زینب   
حسین منیم سنه اولماقلیقیم مقدم اولیدی

منی زمانه بو طور ایلیوب مگر آنام اوغلی   
گرک سکینه اسیر فرهنگ و دیلم اولیدی

الیدی کاش باجون گورمییدی بیرجه بو حالون   
حسین بدنده باشون اللرین مسلم اولیدی

آنام تنوریده قویماز کسیک باشون قالا یالقوز   
گئدنده دیره پذیرالیقندا مریم اولیدی

زبده الاشعار ج 2 - شعر احتمالا از مرحوم صافی می باشد.